Σοκαρισμένη είναι η τοπική κοινωνία της Κέρκυρας από την είδηση θανάτου μαθήτριας 15 μόλις ετών, η οποία βρέθηκε απαγχονισμένη στην περιοχή Κομμένο.

Όπως όλα δείχνουν η ανήλικη κοπέλα έβαλε τέλος στη ζωή της ενώ πληροφορίες αναφέρουν ότι δίπλα της βρέθηκε ένα τετράδιο με σημειώσεις που εξηγεί τους λόγους που την οδήγησαν στο απονενοημένο διάβημα.

Σύμφωνα με όσα έχουν γίνει γνωστά, η ανήλικη κοπέλα, έφυγε το πρωί από το σπίτι της για να πάει στο μουσικό σχολείο όπου ήταν μαθήτρια χωρίς να δείχνει ότι κάτι την απασχολούσε.

Ωστόσο δεν πήγε ποτέ στο σχολείο και λίγη ώρα αργότερα βρέθηκε από περαστικούς απαγχονισμένη με αυτοσχέδιο βρόγχο σε εξωτερική μονάδα air condition μιας οικοδομής.

Στο σημείο έσπευσε ασθενοφόρο του ΕΚΑΒ και έγιναν προσπάθειες να κρατηθεί στη ζωή, ήταν όμως ήδη πολύ αργά.